tomron87/hebrew-wikipedia-sentences-corpus huggingface dataset:
גורדי האו (Gordie Howe) – שחקן הוקי קרח, 2000.
סטיב נאש (Steve Nash) – שחקן כדורסל, 2008.
ברט הארט (Bret Hart) – מתאבק מקצועי, 2021.
ז'אק וילנב (Jacques Villeneuve) – נהג מרוצי פורמולה 1, 1998.
מוריס רישאר (Maurice Richard) – שחקן הוקי קרח, 1999.
כריסטין סינקלייר (Christine Sinclair) – שחקנית כדורגל, 2013.
דונובן ביילי (Donovan Bailey) – אצן אלוף אולימפי, 2017.
אלכסנדר גרהם בל (Alexander Graham Bell) – ממציא הטלפון, 2001.
כריס הדפילד (Chris Hadfield) – אסטרונאוט, 2018.
דייוויד סוזוקי (David Suzuki) – מדען ואיש תקשורת, 2017.
פרדריק בנטינג (Frederick Banting) – מגלה האינסולין וזוכה פרס נובל לרפואה, 2021.
צ'ארלס בסט (Charles Best) – מדען, שותף לגילוי האינסולין, 2021.
רוברטה בונדר (Roberta Bondar) - מדענית, רופאה ואסטרונאוטית, 2011.
שדרנית מצויה או שדרנית ים-תיכונית (שם מדעי: Spondylus gaederopus) היא מין של צדפה ששייכת לסוג שדרנית.
הגודל של צדפה זו עד 8 סנטימטרים, אך יכולה להגיע גם ל־12–13 ס"מ.
הקשוות עבות ושונות בגודלן, שהקשווה הימנית קטנה, ואילו הקשווה השמאלית גדולה יותר וכמעט שטוחה.
הצבע של הקשווה השמאלית אדום או ורוד, ואילו הצבע של הקשווה הימנית בהיר יותר.
הרגל הקטנה של הצדפה משמשת לניקוי של חלל הגלימה.
על פני הקשוות יש בדרך כלל קוצים שטוחים, המגנים על השדרנית מפני טורפים.
הצדפה שכיחה על אבנים וסלעים, שאליהם צמודה הקשווה הימנית בעזרת הפרשת קלציט.
השדרנית המצויה ניזונה מפלנקטון שהיא מסננת מהמים הנשאבים לחלל הגלימה שלה, ומחומרים אורגניים הנמצאים במים, המועברים לתוך הפה על ידי ריסים זעירים שמכסים את הזימים.
ההפריה של השדרנית היא חיצונית.
פגית מסוג וליגר, בעלת אונות הדומות למפרש, המסייעות לה לצוף וללכוד מזון מהפלנקטון, שוחה חופשית במים רדודים של האוקיינוס.
לאחר שמתפתחת רגל חזקה הפגית זוחלת לקרקעית הים, נאחזת בסלע או אבן קשיחים בעזרת קורי בוץ, ומתחילה להתפתח לצדפה בוגרת.
התפוצה של השדרנית המצויה היא ב.
תחום התפוצה שלה כולל את הים התיכון, הים השחור, דרום פורטוגל וצפון מרוקו, במים רדודים עד עומק של 50 מטר.
השדרנית נפוצה גם בחופי ישראל.
השדרנית המצויה תוארה למדע ב-1758 על ידי החוקר השוודי קארולוס לינאוס.
בעבר השתמשו בקונכיית השדרנית ליצור תכשיטים, ובחפירות ארכאולוגיות באזור הים האגאי נמצאו תכשיטים כאלה מלפני כ-5000 שנה.
שדרת וסט אקזקיוטיב היא רחוב סגור בוושינגטון די.סי., הממוקם בין הבית הלבן לבין בניין משרד ההנהלה ע"ש אייזנהאואר.
נכון לשנת 2017, משמשת השדרה כחניון לעובדים במשרד הרשות המבצעת של נשיא ארצות הברית והאגף המערבי של הבית הלבן.
השדרה נחשבת לאחד האזורים המאובטחים והנגישים ביותר לעובדי הרשות המבצעת הבכירה בארצות הברית.
השדרה נסללה בשנת 1871, וחיברה לראשונה בין החלקים הצפוני והדרומי של פארק הנשיא (President's Park).
ב־1910 התבצעה בה נחיתת המטוס המתועדת הראשונה ברחוב ציבורי בארצות הברית, כאשר החלוץ האווירי הבריטי קלוד גראהם-וייט נחת עם מטוס דו-כנפי מסוג "פארמן" לצורך פגישה עם מזכיר המלחמה ג'ייקוב דיקינסון.
במהלך מלחמת העולם השנייה נסגר הרחוב לתנועה מטעמי ביטחון.
בעקבות ניסיון ההתנקשות בחיי הנשיא הארי טרומן בשנת 1950, נסגר הרחוב לצמיתות.
ההחלטה נבעה מחשש ביטחוני לחיי הנשיא וצוותו, שהיו חוצים את השדרה בדרכם מבניין הבית הלבן לבניין משרד המלחמה דאז (כיום בניין אייזנהאואר).
לאחר סגירתו, הפך הרחוב לחניון פנימי ונחשב לאחד ממקומות החניה המבוקשים ביותר בקרב עובדי הממשל הפדרלי.
במאי 2016 התרחשה תקרית ביטחונית בשדרה, כאשר אזרח בשם ג'סי אוליברי מפנסילבניה נורה על ידי שוטר של שירות החשאי לאחר שהתקרב למחסום כשהוא מחזיק בנשק.
בשנת 1999 הציע שירות הפארקים הלאומיים של ארצות הברית להפוך את שדרת וסט אקזקיוטיב למדרחוב להולכי רגל, כחלק משיקום חזותי והיסטורי של שטחי הבית הלבן.
ההצעה כללה הקמת חניון תת-קרקעי חדש שישמש תחליף לאזורי החניה הקיימים אך הצעה זו נפסלה מטעמי אבטחה.
שדרת וסט אקזקיוטיב זכתה להתייחסות בסדרת הסאטירה הפוליטית Veep.
בפרק הרביעי של העונה השנייה זוכה הדמות ג'ונה ריאן בזכות חניה בשדרה, דבר שמעורר קנאה בקרב דמויות אחרות.
בפרק נוסף מבקש ריאן לקבל הטבת חניה במקום בתמורה לתמיכה פוליטית מצד דודו.,
שדרת הבאובב, (באנגלית The Avenue of the Baobabs), היא קבוצה בולטת של עצי באובב מהמין אדנסוניה גראנדיירי המשתרעת לאורך כביש מספר 8 שברובו אינו סלול בין מורונדבה לבלוניי ציריביחינה באזור מנבה ( במערב מדגסקר.
הנוף המרשים והמיוחד של השדרה, מושך אליו מטיילים מכל רחבי העולם במיוחד בעת השקיעה.
השדרה הפכה לאחד היעדים המתויירים ביותר באזור.
שדרת העצים הייתה מרכז למאמצי שימור מקומיים, והיא קיבלה ביולי 2007, מעמד מוגן זמני על ידי משרד הסביבה, המים והיערות, לקראת הפיכתה למונומנט הטבע הראשון של מדגסקר.
לאורך הכביש משתרע קטע דרך של 260 מטר, הכולל חורשה של 20–25 עצי באובב ממין אדנסוניה גראנדיירי.
כ-25 עצים נוספים ממין זה, גדלים בשדות אורז וכרי דשא סמוכים, על פני שטח של 4 הקטאר.
העצים, שהם אנדמיים למדגסקר, נישאים לגובה של כ-30 מטר.
עצי הבאובב, הידועים מקומית בשם רנלה או רניאלה ( ממלגשית רני אלא "אם היער") הם מורשת ששרדה מהיערות הטרופיים הצפופים ששגשגו בעבר במדגסקר.
העצים לא התנשאו במקור בנפרד מעל הנוף הצחיח של שיחים, אלא עמדו בתוך יער צפוף.
במהלך השנים, ככל שאוכלוסיית המדינה גדלה, נכרתו היערות למטרות חקלאות, ונותרו רק עצי הבאובב, אותם שימרו המקומיים הן למען עצמם והן בשל ערכם כמקור מזון וחומרי בנייה.
ממזרח לשדרה נמצאת ביצת מים קטנה, שגדלים בה צמחי נימפאה סגולים וגם קצת חסת המים.
עצי הבאובב המשתקפים בבריכה, מהווים אטרקציה לתיירים ולצלמים
7 ק"מ מצפון-מערב לשרת הבאובב נמצאים עצי הבאובב אמורה, שהם שני עצי אדנסוניה זא בולטים - גם הם מין באובב אנדמי - מפותלים זה לזה ככל שגדלו.
גם אליהם מגיעים תיירים רבים.
במקום יש חנות מזכרות ומבנה עגול עם גגון המאפשר לצפות בעצים תוך ישיבה בצל.
שם העצים אמורה, מקורו במילה אהבה.
בהמשך כביש 8 בדרך ליער קירינדי צומח עץ באובב גדול הנחשב על ידי המקומיים לעץ קדוש.
שטח מסביב לעץ מגודר בגדר קלונסאות.
וכדי לגשת אליו, כדי לגעת בו, יש להסיר את הנעליים, ולעבור במעבר מיוחד.
מותר לגעת בעץ המכוסה בחלקו התחתון של הגזע בבד, רק כשיחפים.
בכניסה יש שלט גדול עליו כתוב בצרפתית "Baobab Sacre" וציור של כפכף ונעל עם סימן איקס עליהם.
האזור הוא אתר טבע הנמצא תחת שימור מאז יולי 2015, אך העצים עדיין מאוימים על ידי כריתת יערות נוספת, שפכים משדות אורז מתפשטים, שריפות שיחים ושריפות יער.
למרות הפופולריות שלו כיעד תיירותי, באזור אין מרכז מבקרים או דמי כניסה, והתושבים המקומיים מקבלים הכנסה מועטה מתיירות.
פאנאמבי, ארגון לא ממשלתי מלגשי, השיק פרויקט תיירות אקולוגית שמטרתו שימור האזור ושיפור כלכלי עבור הקהילה המקומית מאז 2014, הוא חנך תשתיות שיסייעו לו לקדם את האזור בשנת 2018.
שדרת הבישופים היא שורת אחוזות פאר לאורך רחוב ב בלונדון, שמחבר את הצד הצפוני של המפסטד הית' באזור קנווד (המפסטד ליין), המפסטד עם , ושוכנת ליד או בקצה הדרומי שבין רובעי בארנט והארינגיי שבצפון לונדון.
היא נחשבת לאחד הרחובות העשירים בעולם.
הרחוב מכונה לעיתים קרובות בכינויו "שורת המיליארדרים".
הרחוב בן 66 הבתים משתרע במדרון צפון-דרום, ובמקביל לרחוב וינינגטון, מציג מגוון .
מחירי הנכסים הממוצעים בשדרה עברו את מיליון הליש"ט בסוף שנות ה-80 וכל נכס משתרע על מגרש של 2–3 דונם.
בתים ברחוב מוצעים למכירה תמורת עד 65 מיליון ליש"ט.
יחד עם דרך וינינגטון ושדרת אינגרם, הוא נקרא על שם , אשר כ החזיק בבעלותו חלק ניכר מהאזור שמסביב לאחר הענקת בשנת 1904. רוב הקרקע נמכרה באופן פרטי בתחילת המאה ה-20, וכיום רק בית אחד בכביש נמצא בבעלות הכנסייה (שדרת הבישופים 46) ודיור מוגן סמוך.
הגרדיאן חשף בשנת 2014 כי בסך הכל 16 מהנכסים (שווי מוערך של 350 מיליון ליש"ט) נטושים ולא גרו בהם במשך כמה עשורים.
לדברי תושב אחד, אולי רק שלושה מהבתים מאוכלסים.
רוב הנכסים בחלק היקר ביותר של השדרה רשומים על שם חברות קש במקלטי מס, כולל איי הבתולה הבריטיים, קוראסאו, איי בהאמה, פנמה ואיי התעלה, מה שמאפשר לבעלים בין-לאומיים להימנע מתשלום מס בולים על הרכישה ולהישאר בעילום שם.
בין בעלי הבתים ברחוב נמנים סולטאן ברוניי וחברי , המו"ל ואיל העיתונים , אספן האמנות והפילנתרופ פויו זבלודוביץ', התעשיין לקשמי מיטל, ואיל הנדל"ן .
בין תושבי הרחוב לשעבר נמנו איש העסקים העיראקי , אריאנה גרנדה, סר , , קייטי בויל, סר (מפיק המחזה "מלכודת העכברים"), אנשי העסקים , ו (רעייתו לשעבר של פול מקרטני), שהיו בעלי דירה שם.
עשרה מהבתים ברחוב שבבעלות בית סעוד נמכרו תמורת 73 מיליון ליש"ט.
על פי תחקיר עיתונאי של סוכנות הידיעות בלומברג, מוג'תבא ח'אמנאי, בנו של המנהיג העליון של איראן עלי ח'אמנאי, מחזיק בנכסים בשדרת הבישופים.
שינון השהאדה ואמירתה הוא אחד מחמשת עמודי האסלאם, שהם חמש מצוות היסוד המוטלות על כל מוסלמי.
המוסלמי שומע את השהאדה מדי יום, בזמן הקריאה לתפילה ובזמן התפילה עצמה.
השהאדה נהגית גם במעמדים מיוחדים בחיי המאמין: הגעתו לבגרות, התאסלמותו, ונפילתו למשכב.
אדם ההוגה את השהאדה בקולו שלוש פעמים, מתוך כוונה כנה ובנוכחותם של שני עדים מוסלמים, נחשב כמי שהצטרף רשמית לקהילת המאמינים בדת האסלאם.
שני החלקים של השהאדה נמצאים בקוראן, אולם הם אינם נמצאים זה לצד זה כמו בנוסח של השהאדה.
גרסאות שונות של המשפט החלו להופיע במטבעות ובמבנים בסוף המאה השביעית, דבר המרמז על כך שהנוסח לא אומץ כטקס דתי של אמונה עד תקופה זאת.
בכיתוב על כיפת הסלע (תאריך 692 לספירה) בירושלים מופיע הנוסח "אין אלוהים מלבד אללה; אין לו שותף איתו; מוחמד הוא שליחו של האל".
עוד וריאציה מופיעה במטבעות מהתקופה שלאחר שלטונו של עבד אל-מלכ, מהח'ליפות האומיית בצורה "מוחמד הוא משרתו של האל ושליחו".
על אף שלא ברור מתי השהאדה נכנסה לשימוש נרחב בקרב מוסלמים, כן ברור שהמסר שהיא מבטאת היה חלק מהקוראן ומהדוקטרינה האסלאמית מהתקופות המוקדמות ביותר של האסלאם.
אין מצווה בקוראן לומר מילים אלו, הן אף לא מופיעות בקוראן יחד כמשפט שלם, אלא כל חלק בנפרד.
כמו כן אין אינדיקציה מדויקת מנין קיבלה השהאדה את חשיבותה, כיצד נוצרה וכיצד חברו שני חלקיה.
ישנה התייחסות בקוראן ל"מילה הטובה" אשר חלק מן הפרשנים גורסים כי היא מכוונת לשהאדה.
בקוראן ניתן למצוא פסוקים דומים אך לא זהים:
"אמור, ציוו עלי לעבוד אל אללה ולייחד לו את הדת וציוו עלי להיות הראשון במוסלמים"
"אללה החי ואין אלוה מבלעדיו"
"אמור, אלוהים הוא אחד ...
כלומר, ישנם מרכיבים של השהאדה אך לא את הנוסח עצמו.
המשפט כולו כמסגרת טקסית אחת, תמצית האמונה הנאמרת בפעולת הקבלה לאסלאם, נמסר מהסֻנָּה (החדית'ים) ולא כפסוק יחיד.
הקוראן אף לא מציין את השהאדה כמרכיב להתאסלמות, אבל כיום היא מאפשרת התאסלמות.
כמו כן, במכתבים אשר כתב מוחמד לשבטים השונים להפציר בהם לקבל את דת האסלאם, מצוינות המילים אשר על המתאסלם לומר.
על פי מוסלם, העובדה שהשהאדה מופיעה ראשונה מבין חמשת עמודי האסלאם מלמדת על חשיבותה, כי היא תנאי מוקדם ליתר המצוות, שכן הן אינן נחשבות אם לא אמרת את השהאדה.
גם לדעת בוח'ארי העדות והתפילה הם הבסיס לחמשת עמודי האסלאם.
על פי הפרשנים "המעשים הקיימים והטובים" הם השהאדה והתפילה, עליהם מקבלים את השכר הרב ביותר, וכל מי שמודה כי השהאדה אמת היא, מובטח לו מקום בגן עדן.
השהאדה היא עדות, שכן אף אחד אינו יכול להשתדל מול האל, אלא אדם המעיד על האמת, קרי אומר את השהאדה, כלומר מוסלמים, כך שרק למוסלמים יש גישה לאלוהים.
השהאדה במסורת נתפסת כחלק מן הדת הבראשיתית, היא מצוינת כבר בספר הראשון אשר נכתב טרם בריאת העולם, שם כתב אללה "אני אללה ואין אלוה מבלעדי".
היסטוריונים וחוקרים רבים משוכנעים כי המטרה המקורית של אמירת השהאדה הייתה לחדד לציבור המאמינים, כי מוחמד נחשב אחד האדם, בשר ודם, אשר רק הוטלה עליו המשימה לשמש כנביא ושליח האל, ואיננו בשום פנים ואופן אל בעצמו.
זאת בניגוד לאמונה הנוצרית, הרואה בישו התגלמות של האלוהים עצמו (ע"ע השילוש הקדוש).
בשיעה נוסף חלק שלישי לשהאדה, המתייחס לעלי בן אבי טאלב: "وَعَلِيٌّ وَلِيُّ ٱللَّٰهِ", "עלי הוא ולי (מגן, משגיח) האל".
לאברהם, כאומר למשפחתו כי אין הוא מחויב לאלילים אשר הם עובדים, רק לאל אשר יצר אותו (בדומה לחלק הראשון של השהאדה).
ולמשה – נאמר כי משה ביקש מן האל שילמד אותו תפילה מיוחדת בעלת סגולות מאגיות, אנטי-דמוניות, והשהאדה היא מה שנתן לו אללה, כי תפילה זו היא עולם ומלואו ונחשבת ללחש בעל יכולות מיוחדות.
לפי מסורת נוספת, מוחמד לימד את עלי (בן דודו וממשיכו לפי סיעת השיעה) את השהאדה ואמר לו כי לחש זה טוב כנגד כל העוונות והחטאים.
המואזין (הכרוז) במסגד מזמין את המאמינים לתפילה בהשמיעו את המשפט הזה, ובעת התפילה אף המאמינים אומרים אותו.
המוסלמי אומר את העדות לפני מותו, והמתאסלם אומר משפט זה בטקס התאסלמותו ובכך מצהיר על אמונתו.
דחה אותו בשה"י פה"י הוא ביטוי יהודי שמקורו בתלמוד, ומשמעו דחייה של דבר ללא סיבה אמיתית.
במסכת מגילה נדרשת תלונתו של המן על היהודים:
רש"י, בפירושו לתלמוד, פירש את "שה"י פה"י" כראשי תיבות של "שבת היום, פסח היום" – כלומר, על פי המדרש, לדברי המן היהודים כל הזמן מתבטלים מעבודה, כי יש להם ימים רבים האסורים במלאכה, או שהם כל הזמן עסוקים בהכנות לשבת ולחגים ולכן המלך אינו נהנה מתשלומי המסים שלהם, שיוצאים נמוכים.
הבן איש חי מסביר את ההתייחסות לפסח דווקא בכך שהיהודים כל השנה עסוקים בהכנות לפסח בדאגה למצות שמורות.
לטענת זאב בן-חיים, פירושו של רש"י הוא אטימולוגיה עממית, שכן בכתבי היד העתיקים אין מופיעים הגרשיים (כך לדוגמה, בכתב יד אוקספורד: ), וכמו כן, קשה להניח ראשי תיבות עבריים במשפט ארמי, מה גם שראשי תיבות אלו אינם מופיעים בשום מקום אחר בספרות חז"ל.
מהשוואה עם ניבים ארמיים קרובים, הסורית והמנדאית, טוען בן-חיים כי שהי ופהי הם שמות עצם ארמיים, שעניינם שיהוי ודחייה.
כך מצוי הביטוי "שאייא ופאייא" מספר פעמים בספרות המנדאית, למשל בספר הגינזא רבא.
בכתבה שהופיעה ב"הצופה" על שביתת הרעב של 20 מובטלים, הם טוענים: "ניסו לדחות אותנו בשה"י פה"י רק כדי לדחות את השביתה"
יוסי ביילין כתב על התורמים לישראל שמעכבים מדי פעם את תרומתם, או הבטחתם לתרומה, וכשבאים לבקש מהם מדי פעם, "הם דוחים בשה"י פה"י, וצריך לבוא אליהם שוב ושוב".
מן הביטוי נגזר גם הניסוח "בלי שהיות ופהיות" שמשמעו "ללא דיחוי".
הצירוף "שהיות ופהיות" עשוי לרמז על שהות ועל קולות נהייה ופעייה.
בתצורתו זו מופיע הביטוי ברבים מספריו של מאיר שלו, למשל בפרק הפותח את ספרו פונטנלה:
שְׁה-גְ'יָאגְ'ווָאנְג (בסינית מפושטת: 石家庄; בסינית מסורתית: 石家莊; בפין-יין: Shíjiāzhuāng; מילולית: "הכפר של משפחת שְׁה (האבן)") היא נציבות עירונית ובירת מחוז חביי שבצפון-מזרח הרפובליקה העממית של סין.
על פי מפקד האוכלוסין משנת 2020, התגוררו בנציבות העירונית כ-11.2 מיליון תושבים, מתוכם כ-5.76 מיליון בשמונת הרבעים העירוניים.
בשנות החמישים, הפכה מעיר משנית לעיר חשובה ומרכזית בסין כאשר עברה תהליך תיעוש נרחב במסגרת התפתחות קיצונית שעברה לאחר ייסוד הרפובליקה העממית של סין בשנת 1949. אוכלוסיית לב-מרכז העיר לבדה הוכפלה פי ארבעה תוך 30 שנים.
העיר מהווה מוקד מרכזי של עורקי תחבורה.
לצד העיר בָּאוֹדִינְג העתיקה ממנה ושנמצאת מצפון לה במחוז חביי, משמשת שה-ג'יאג'וואנג כמקום לגיסות חילות מצב גדולים למקרה שיש צורך להגן על בייג'ינג.
עד לפני שנת 206 לפנה"ס של תקופת שושלת האן, היה האזור מקום העיר "שְׁה" במדינת "ג'או", שהייתה מדינה חשובה בתקופת המדינות הלוחמות.
בין השנים 206 לפנה"ס עד 220 לספירה של תקופת שושלת האן, ושנים 581–618 בתקופת שושלת סווי, נהיה האזור עיר-נפה עם אותו השם "שיהי", שתפקדה כ"עיר שוק" (עיר בעלת זכות לקיים שווקים לשם סחר, להבדיל מערים וכפרים רגילים).
האזור בוטל בתפקוד "נפה" עם התארגנות מחודשת של הממשל המקומי בשנים 618–907 של תקופת שושלת טאנג, והפך להיות אזור עירוני בולט יותר מאשר עיר-שוק מקומית, כשהוא כפוף לעיר המשגשגת "ג'נגדינג" שנמצאת מספר קילומטרים מצפון לו.
תחילת צמיחתה של העיר לאחת הערים המרכזיות בסין כיום החלה בשנת 1905, כשמסילת הרכבת הקרויה כיום "ג'ינגגוואנג" (ונמשכת כיום מבייג'ינג עד העיר ווהאן שבדרום סין), המשיכה להתרחב באותה שנה והגיעה מבייג'ינג עד לאזור שה-ג'יאג'וואנג.
פיתוח המסילה בתחילת המאה ה-20 הביא להרבה סחר ותחומי מסחר חדשים בעיר כמו גם עידוד חקלאים רבים לגדל יבולים למכירה, ולא עוד רק לשם אספקת מזון לביתם שלהם.
בשנים שלפני מלחמת העולם השנייה, כבר הייתה עיירת-מסילה גדולה כמו גם מרכז מסחר עם איסוף סחורות ממחוז שאנשי הגובל במחוז חביי ממערב וממחוזות רחוקים יותר במערב סין ומרכז למסחר בגידול יבולי החקלאות בכל "מישור צפון סין", בייחוד של דגן, טבק וכותנה.
בשנת 1935 כבר תפקדה כמרכז כלכלי גדול וחשוב בהרבה מהעיר ג'נגדינג.
בסוף מלחמת העולם השנייה השתנה שוב אופייה של העיר עם המשך העלאת מעמדה, כאשר אף הפכה להיות העיר הראשית מבחינה מנהלית במערב מחוז חביי והתפתחה לעיר תעשייתית.
עוד לפני מלחמת העולם השנייה הייתה בעיר תעשייה מבוססת כגון ייצור גפרורים, עיבוד טבק וייצור זכוכית.
אולם רק בשנת 1949 הפכה לעיר מרכזית מבחינה תעשייתית.
בין השנים 1948–1958, גדלה אוכלוסייתה ליותר מפי 3 ממספר תושביה עד לשנת 1948. בשנות החמישים נעשה פיתוח רחב-היקף בתעשיית הטקסטיל בעיר, עם פיתוח מלאכת טווייה של כותנה, אריגה, הדפס על אריגים וצביעת אריגים.
בנוסף, החל ייצור של עיבוד צמחים במגוון חוות מקומיות.
בשנות השישים הפכה העיר גם מקום לתעשייה כימית חדשה, עם הפקה מצמחים של חומר הדשן להפריית הקרקע, והפקת התרכובת נתרן הידרוקסידי.
כנציבות עירונית, מורכבת שה-ג'יאג'וואנג משמונה רבעים, אחת עשרה נפות ושלוש נפות עירוניות:
הנציבות העירונית שה-ג'יאג'וואנג משתרעת על פני 14,072 קמ"ר בקצה המערבי של מחוז חביי וגובלת בנציבויות העירוניות באודינג, שִׂינְגְטָאי וחֶנְגְשְׁווֵי מצפון, מדרום וממזרח בהתאמה ובמחוז שאנשי ממערב.
העיר ניצבת בשולי "מישור צפון סין", למרגלות הצד המזרחי של רכס הרי טאיחאנג, ומדרום לנהר "חוטוו", כ-265 ק"מ דרום-מערבית לבייג'ינג בירת סין.
לשה-ג'יאג'וואנג טמפרטורה ממוצעת של -1.5 מעלות צלזיוס, ולפי שיטת קפן הממיינת אזורים בעולם על פי האקלים השורר בהן, ממוקמת העיר בגבול שבין אזור אקלים סובטרופי גשום לבין אזור אקלים יבשתי לח.
החורף יבש ודי קר בהשפעת רוחות האנטי ציקלון הסיבירי, ואילו הקיץ חם מאוד ולח בהשפעת רוחות המונסון במזרח אסיה; מסיבה זו מרבית הגשמים הם בחודשי הקיץ.
במשך הזמן התפתחה העיר למרכז כלכלי גדול בצפון סין וכיום נחשבת למרכז הכלכלי של מחוז חביי.
היא המרכז הראשי לתעשיית הרוקחות בסין ואחד המרכזים הראשיים לתעשיית הטקסטיל.
תעשיות עיקריות נוספות בעיר הן טכנולוגיית נתונים אלקטרוניים, ייצור חומרי בנייה, פיתוח מדע המֵטַלוּרגִיָה - חקר תכונותיהן של מתכות, ייצור במפעלים כימיקליים, והיקף גדול של סחר ומסחר.
בשנת 2008 היה התוצר הלאומי הגולמי של העיר 283.8 מיליארד יואן, עלייה של 11 אחוזים מהשנה שלפני.
בשנת 1991 הוקם בעיר אזור טכנולוגיית היי-טק, כאזור פיתוח בעל חשיבות מדינית לפיתוח התעשייה בסין.
מאז הקמתו נבנו בו 2,560 מפעלים שמתוכם 185 בבעלות של משקיעים ממדינות אחרות, כאשר יש בו מפעלים שהוקמו על ידי חברות מיפן, קוריאה הדרומית, מלזיה, הונג-קונג, מקאו, טאיוואן, גרמניה, איטליה, ארצות הברית וקנדה.
האזור מחולק לשלושה רבעים בעיר, הכפופים כולם לאותם נוהלי מדיניות:
"הרובע המזרחי" - מכונה כך במיקומו במזרח העיר.
האזור הראשי מבין השלושה שמתמקד בהקמת מפעלי היי-טק נוספים.
מתפרש על-פני שטח של 5.8 קילומטרים רבועים עם תוכניות להרחיבו לשטח של 9.8 קילומטרים רבועים לשם הקמת מפעלים נוספים.
בית-זיקוק הקיים באזור מפעיל קו רכבת מיוחד לנסיעה לאורך האזור בכיווני צפון-דרום, ובכך גם מאפשר להקים קווי רכבת נוספים מהמפעלים השונים שבו בעתיד במקרה הצורך.
"הרובע המערבי" - ממוקם בדרום-מערב העיר.
מתמקד במפעלי טכנולוגיה בינוניים וקטנים ובטכנולוגיה ומכשור לאינקובטורים.
מתפרש על-פני שטח של 8.2 קילומטרים רבועים.
"רובע לְיָאנְגְצוּן" - גובל ב-"רובע המערבי", מתמקד בתעשיית רוקחות בייצור תרופות, ובתעשייה פֶּטְרוֹכִימִית בייצור מוצרי נפט.
מתפרש על-פני שטח של 4 קילומטרים רבועים.
מרכז האמנות של מחוז חביי נמצא בעיר.
בשה-ג'יאג'וואנג תרבות עשירה של מוזיקת רוק.
יש בה מספר להקות רוק בסגנון מחתרתי שמופיעות בעיקר בפאבים.
בעיר מייצרים שניים מכתבי-העת המובילים בסין בנושא מוזיקת רוק, הנקראים "סו-רוק" ו-"אקס-מיוזיק", הנדפסים לתפוצה ארצית ומהווים במה עיקרית לקידום מוזיקת הרוק בסין.
כעיר שעברה בעיקר פיתוח תעשייתי במאה ה-20 וכך גם התפתחה בעשורים האחרונים בעיקר בתחום הכלכלי, במרכז העיר יש בעיר אתרי היסטוריה ותרבות מעטים ביחס לערים אחרות בסין, המרכזיים שבהם:
אתר ההנצחה לנופלים בקרבות צבא השחרור העממי בצפון סין ("אנדרטת הקדושים")
אולם יש מספר אתרים בעלי חשיבות היסטורית ותרבותית באזור הסובב את מרכז העיר, שתחת שטחה המנהלי הכללי של העיר:
מנזר "לונגשינג" – בנפת דזהאנגדינג, 15 קילומטרים מצפון למרכז העיר.
הר "צ'אנגין" – 50 קילומטרים מדרום-מערב למרכז העיר.
גשר "ג'אוג'ואו" – 40 קילומטרים-מזרח למרכז העיר.
מקדש "ביילין" – (משמעות מילולית: "מקדש זן יער ברושים") – פגודה גבוהה שנבנתה בשנת 1330 בתקופת הקיסר "וונדזונג", נחשב לאחד מעשרת המקדשים הבודהיסטיים המפורסמים בסין.
40 קילומטרים מדרום-מזרח למרכז העיר.
אוניברסיטת חביי לכלכלה ולעסקים – מכילה ארבעה מבני קמפוס וכפופה לממשל מחוז חביי.
אוניברסיטה לכלכלה - כפופה לממשל מחוז חביי.
מכללת שה-ג'יאג'וואנג – מכילה שני מבני קמפוס וכפופה לממשל העיר, נוסדה בשנת 1956.
מכון המסילה של שה-ג'יאג'וואנג – במועצה העירונית צ'יאודונג.
(לפי הסכם מיוחד בין שתי הערים, בשונה משאר הקשרים המצוינים מעלה.)
שְׁה שְׁה שְׁה שְׁה שְׁה (בכתב סיני: 施氏食獅史; בפין-יין: Shī Shì shí shī shǐ) הוא שיר בשפה הסינית קלאסית מאת הבלשן הסיני-אמריקאי גַּ'או יְוֵּ'אנְזֶ'ן , המהווה דוגמה מפורסמת של כתיבה תחת אילוץ.
תרגום כותרת השיר הוא בערך "המעשה באדם ששמו שִי שאכל אריות".
כל 92 ההברות בשיר זה מבוטאות "שְׁה" באחד מארבעת הטונים הרשמיים בסינית הקלאסית.
השיר מובן כמעט בשלמותו לרוב דוברי המנדרינית המודרניים, אך זאת בצורה הכתובה ההירוגליפית בלבד; זאת משום שבמהלך מעל ל-2,500 שנות שימוש בסינית הקלאסית חלו בהגייתה שינויים רבים, דבר שגרם להיווצרותם של הומופונים רבים.
כתוצאה מכך, קריאה בעל-פה של השיר במנדרינית או כתיבתו בשיטת תעתיק כלשהי הופכת אותו לחסר משמעות לחלוטין.
"דברי ימי האדון שה שאכל אריות"
"אדון שה המשורר ממשכן האבן, חובב האריות, נשבע לאכול עשרה אריות.
לעיתים קרובות הלך האדון לשוק למצוא אריות.
בדיוק בשעה עשר הלכו עשרה אריות לשוק.
ובדיוק באותו זמן האדון שה הלך לשוק.
האדון בחן את עשרת האריות הללו, ובכוח חיציו הביא את עשרת האריות אל מותם.
האדון אסף את גופותיהם של עשרת האריות, והלך אל משכן האבן.
משכן האבן היה רטוב, האדון שלח את המשרתת לנקות את משכן האבן.
משכן האבן נוקה, ורק אז ניסה האדון לאכול את עשרת האריות הללו.
רק כשניסה לאכול, הבין שעשרת האריות הללו היו למעשה עשר גופות של אריות אבן.
שֶׂה הָאֱלֹהִים הוא כינוי לישו המופיע בברית החדשה.
זהו גם שמו של החלק האחרון בתפילת המיסה הקתולית, אשר הולחן פעמים רבות.
מקור הביטוי הוא בפרק הראשון של הבשורה על-פי יוחנן, המתאר את טבילת ישו:
ישנן פרשנויות רבות לקטע זה ומשמעותו.
על פי אחת מהן, יוחנן המטביל רואה את ישו דרך ספר ישעיהו נ"ג - שם מתואר המשיח כשה כפרת חטאי בני האדם, והוא מכיר בקרבנו בעבור האנושות.
פרשנות זו מקשרת את עקדת יצחק לצליבת ישו.
שה האלוהים, הנושא חטאת עולם, רחם עלינו.
במיסת הרקוויאם כפי שנקבעה בוועידת טרנטו:
שה האלוהיםהנושא חטאת עולםהענק להם מנוחה.
מלחינים רבים הלחינו את האגנוס דאי, בדרך כלל כאחד מפרקי המיסה או של הרקוויאם.
אולם לעיתים הוא עומד לבדו כמו ביצירתו של סמואל בארבר "אדאג'ו לכלי מיתר".
המוזיקה בפרק זה בדרך כלל מאופיינת ברגש עז.
הפרק החמישי במיסת נוטרדם של גיום דה מאשו.
הפרק העשרים וארבע במיסה בסי מינור של באך.
הפרק השישי ברקוויאם של מוצרט.
הפרק העשירי במיסה סולמניס של בטהובן.
הפרק החמישי ברקוויאם של פורה.
הפרק השישי במיסה השנייה של שוברט.
באיקונוגרפיה "שה האלוהים" הוא מוטיב בולט החל מתחילת ימי הביניים.
בדרך כלל מוצב ליד השה צלב אשר גם יכול להופיע במספר צבעים.
לעיתים השה שוכב בפני ספר כאשר מסביבו שבעת החותמות (דוגמה לכך אף ניתן לראות כיום בסמל פוארטו ריקו בו מונח הספר בעל שבעת החותמים ועליו יושב השה).
לעיתים השה מדמם מאזור הלב.
"שה האלוהים" מופיע גם באמנות הישראלית.
הצייר יגאל תומרקין, במסגרת טיפולו במיתוסים ובאייקונים בעלי משמעות דתית תרבותית קדומה, השתמש רבות בדימוי השה.
הוא סרט גיבורי-על אמריקאי משנת 2019 המבוסס על הדמות קפטן מארוול מבית DC קומיקס.
הסרט בוים על ידי דייוויד פ.
סנדברג על פי תסריט מאת הנרי גיידן, והופץ על ידי האחים וורנר.
עלילת הסרט עוקבת אחרי הנער המתבגר בילי בטסון (אשר אנג'ל), שנבחר על ידי המכשף שהאזאם (דג'ימון הונסו) ומקבל ממנו את הכוח להפוך לגיבור-על מבוגר (זאקרי לוי) בכל פעם שהוא אומר את המילה "שהאזאם".
בילי ואחיו החורג פרדי פרימן (ג'ק דילן גרייזר) מוצאים את עצמם במהרה מתמודדים מול המדען המרושע דוקטור סיוואנה (מארק סטרונג).
בילי באטסון, נער יתום אבוד בן 14 מפילדלפיה, עובר לגור בבית אומנה חדש של משפחה עם 5 ילדי אומנה.
יום אחד, בריונים בבית ספרו של בילי נטפלים לפרדי פרימן, אחד מילדי משפחת האומנה של בילי הקרוב לגילו, ומכים אותו.
בילי נאבק בהם, ומתחיל מרדף.
בסופו של דבר בילי בורח אל הרכבת תחתית ומגלה שהוא הגיע לממד אחר שם מכשף מסתורי ורב עוצמה נותן לו את היכולת להפוך לגיבור-על מבוגר כאשר הוא אומר את מילת הקסם "שהאזאם!".
בשנת 1974, תדיאוס סיוואנה הצעיר נוסע במכונית עם אביו ואחיו כשהוא מועבר לפתע לסלע הנצח, מקדש קסום במימד אחר.
שם, הקוסם הקדום שהאזאם בילה מאות שנים בחיפוש אחר מישהו טהור-לב, שיעניק לו את כוחו ואת שמו כאלוף, לאחר שהאלוף הקודם שחרר את שבעת החטאים הקטלניים שהרג את שאר מועצת הקוסמים.
תדאדוס מתפתה לעין החטא, דרכה הוא שומע את קולות החטאים, לכודים בפסלי אבן, ומבטיח לו כוח אם ישחרר אותם.
הקוסם רואה שתדיאוס לא ראוי ומחזיר אותו באורח קסם למכונית, שם הוא עושה סצנה שמובילה לתאונת דרכים, ושגורמת לאביו להיות נכה.
החטאים שולחים לתדיאוס הודעה המורה לו למצוא אותם.
בפילדלפיה של ימינו, ילד האומנה בן ה-14 בילי בטסון בורח שוב ושוב מבתי אומנה כדי לחפש את אמו, ממנה הופרד כשהיה בקרנבל עשר שנים קודם לכן.
הוא מוצב בבית קבוצתי המנוהל על ידי ויקטור ורוזה ואסקס, עם חמישה ילדי אומנה נוספים: מרי ברומפילד, פדרו פינה, יוג'ין צ'וי, דרלה דאדלי, וחובב גיבורי העל פרדי פרימן.
בינתיים, סיוואנה הממורמר מצליח במסעו לכל החיים למצוא דרך חזרה לסלע הנצח.
הוא גונב את עין החטא, הופך לספינה של החטאים, מיטיב את הקוסם ומשתמש בכוחו החדש שהוקם כדי להרוג את אביו, אחיו ודירקטוריון סיוואנה תעשיות.
בבית הספר, בילי מגן על פרדי מבריונות ונרדף אל הרכבת התחתית, לשם מועבר לסלע הנצח.
הקוסם בוחר בבילי להיות האלוף החדש שלו: באמירת השם "שהאזאם", בילי הופך לגיבור-על מבוגר.
הקוסם הופך לאבק ומשאיר את שרביטו הקסום מאחור.
בבית, פרדי נלקח בביטחונו של בילי ועוזר לו לחקור את כוחותיו החדשים, הכוללים סופר כוח, מהירות, כמעט בלתי פגיעות ומניפולציה בחשמל.
באומרו שוב "שהאזאם" הוא יכול להפוך חזרה לגופו הרגיל.
פרדי מצלם סרטוני וידאו ויראלי של גיבור חדש, בילי ופרדי מדלגים על בית הספר כדי להשתמש בכוחותיו של בילי כדי להרוויח כסף ותהילה, בילי מאמץ את ידידותו עם פרדי.
לאחר שבילי מסכן בטעות אוטובוס מלא באנשים ואז מציל את האוטובוס סיוואנה מתעמת מולו ודורש לו להעביר את כוחותיו.
בילי מגלה שהוא יכול לעוף, ומצליח לברוח.
אחיו האומנים מסיקים שהוא גיבור העל, ומשלימים את חיפושו אחר אמו שגרה בסמוך.
בילי ממהר לראות אותה, אך מתייאש לגלות שהיא נטשה אותו, לאחר שחשה שאינה יכולה לגדל אותו כאם מתבגרת חד-הורית.
סיוואנה מסיק את זהותו של בילי ולוקח את אחיו האומנים כבני ערובה.
בילי מסכים להעביר את סמכויותיו לסיוואנה בתמורה לביטחונם.
הם הולכים לסלע הנצח כדי להשתמש בצוות הקוסם כדי לבצע את ההעברה, אך הילדים עוקבים אחר סיוואנה ותוקפים אותו.
בילי מציין כי סיוואנה הופך לפגיע כאשר כל שבעת החטאים עוזבים את גופו.
סיוואנה רודף אחריהם לקרנבל חורפי ומשחרר את החטאים על הקהל.
בזכר דבריו של הקוסם, בילי משתמש בשרביט כדי לחלוק את כוחותיו עם אחיו, והופך אותם לגיבורי-על מבוגרים כמוהו.
לאחר מכן הוא שובר את השרביט, ואחיו נלחמים בחטאים בעוד בילי פונה כלפי סיוואנה.
על ידי פיתוי החטא הסופי, קנאה, בילי הופך את סיוואנה לפגיע ומושך את עין החטא מעל ראשו, ולוכד מחדש את כל החטאים.
בילי ואחיו מתקבלים כגיבורים, מחזירים את העין וכל החטאים לכלא, ומבינים שהם יכולים להשתמש בסלע הנצח כמאורת גיבורי העל שלהם.
בילי מקבל לבסוף את הוריו ואחיו האומנים כמשפחתו ה"אמיתית ".
בדמות גיבור העל שלו, הוא אוכל ארוחת צהריים עם אחיו בבית הספר, וחושף להפתעתו של פרדי שהוא הזמין גם את סופרמן.
בסצנת אמצע הכתוביות, בזמן שסיוואנה כלוא הוא מדבר עם זחל מדבר.
אשר אנג'ל וזאקרי לוי – בילי בטסון / שהאזאם, ילד אשר כוחותיו ניתנו לו בידי מכשף עתיק ומשנה את צורתו למבוגר עם כוחות על-אנושיים, מהירות ותעופה באומרו את השם "שאהזאם!".
אשר אנג'ל מגלם את בילי הנער וזאקרי לוי מגלם את שהאזאם המבוגר.
מארק סטרונג – ד"ר תדיאוס סיוואנה, אחד האנשים החכמים ביותר שהופך למריר וזועם בעקבות כך שהמצאותיו אינן זוכות לתשומת הלב הראויה להן.
ג'ק דילן גרייזר / אדם ברודי – פרדי פרימן, חברו הטוב ואח אומנה של בילי בטסון, מעריץ גיבורי על.
אדם ברודי מגלם את פרדי כגיבור מבוגר.
רון סיפס ג'ונס - המכשף שהאזאם, מכשף עתיק יומין המעניק מכוחותיו לבילי בטסון.
גרייס פולטון / מישל בורת' – מרי ברומפילד, אחות אומנה של בילי בטסון, התקבלה למכללה במדינה אחרת.
מישל בורת' מגלמת את מרי כגיבורה מבוגרת.
איאן צ'ן / רוס באטלר – יוג'ין צ'וי, אח אומנה של בילי בטסון, טוב במחשבים ואוהב משחקי וידאו.
רוס באטלר מגלם את יוג'ין כגיבור מבוגר.
ג'ובאן ארמנד / די-ג'י קוטרונה – פדרו פנייה, אח אומנה של בילי בטסון, לא טוב בלימודים.
די-ג'י קוטרונה מגלם את פדרו כגיבור מבוגר.
פיית' הרמן / מייגן גוד – דרלה דאדלי, אחות אומנה של בילי בטסון, אוהבת לדבר הרבה ומפחדת מהשקט.
מייגן גוד מגלמת את דרלה כגיבורה מבוגרת.
קופר אנדרוז – ויקטור ואסקז, אב אומנה של בילי בטסון ושאר הילדים, גדל בעצמו בבית אומנה.
מרתה מילאנס – רוזה ואסקז, אם אומנה של בילי בטסון ושאר הילדים, גדלה בעצמה בבית אומנה.
קרסון מקורמאק – ברט דרייר
דג'ימון הונסו – המכשף הזקן שמעניק לשהזאם את כוחותיו לפני מותו.
ריאן האדלי, כפיל הפעלולים של זאקרי לוי, הופיע בסוף הסרט בתפקיד ניצב למספר שניות בדמות סופרמן שנראה רק מצווארו ומטה.
קורטונה - גיבור העל פדרו.
"New Line Cinema", אחד מאולפני הקולנוע של "האחים וורנר", החלו בפיתוח סרט לייב אקשן אודות דמותו של גיבור-העל שהאזאם כבר בתחילת העשור הראשון של המאה ה-21, עם טיוטות תסריט רבות שנכתבו על ידי ויליאם גולדמן, אלק סוקולוב, ג'ואל כהן, בריאן גולובוב וג'ון אוגוסט.
פיטר סגל נשכר לשמש כבמאי, ודווין ג'ונסון יועד לגילום דמותו של נבל-העל אדם השחור.
הגרסה של אוגוסט לתסריט היא זו שנתקבלה על ידי האולפן ונכנסה לפרה פרודקשן ב-2008, והיא הייתה קומדיית פעולה שהתמקדה בסיפור המקור של הדמות, שנודעה אז כ"קפטן מארוול", ושל האלטר-אגו הצעיר שלה, בילי בטסון.
לאחר ההצלחה של "האביר האפל" אודות דמותו של באטמן, וכישלונו המסחרי של "ספיד רייסר", האולפן לחץ על אוגוסט לשכתב את התסריט ולתת לו טון אפל, קודר ובוגר יותר, והוא החליט לפרוש מהפרויקט.
באוגוסט 2009, ג'ואל בירץ' וג'ף ג'ונס נשכרו לכתוב את התסריט, לגמרי מחדש.
כשנה אחר כך, באוגוסט 2010, האולפן החל לשקול את ביטול הפקתו של הסרט, לטובת סדרת טלוויזיה במקום.
בדצמבר 2013, סגל הצהיר בראיון כי הוא לא רואה דרך בה הפקת הסרט תצא לפועל, שכן קיומם של קפטן מארוול וסופרמן באותו יקום עלול להיות טריקי בשל הדמיון בין הדמויות.
באפריל 2014, הוול סטריט ג'ורנל חשף כי DC מתכננת להפיק את הסרט אודות שאזאם, כחלק מהיקום הקולנועי של DC.
באוגוסט 2014 דוויין ג'ונסון אישר את מעורבותו בפרויקט, כאשר בספטמבר אותה שנה הוא לוהק רשמית לתפקיד בלאק אדם.
טובי אמריץ' מונה לתפקיד המפיק בפועל, דארן למקה והנרי גיידן מונו לתסריטאים.
לדברי אמריץ', הסרט יציג גרסת אנטי גיבור של בלאק אדם.
פורסם שהטון של הסרט יהיה "כיפי".
באוקטובר 2014, האחים וורנר הכריזו כי הסרט ייצא לאקרנים בשנת 2019. ביולי 2017, מונה דייוויד פ.
סנדברג מונה לבמאי הסרט, וההפקה תוכננה לצאת לדרך לקראת תחילת שנת 2018.
באוקטובר אותה שנה לוהק זאקרי לוי לתפקיד הראשי.
בנובמבר, אשר אנג'ל לוהק לתפקיד בילי בטסון, האלטר אגו הצעיר של שהאזאם.
באותו החודש לוהקה גרייס פולטון לתפקיד מרי ברומפילד בעוד מארק סטרונג לגילום דמות הנבל הראשי דוקטור סיבאנה.
בדצמבר 2017, ג'ק דילן גרייזר לוהק לתפקיד פרדי פרימן, חברו הטוב של בילי בטסון.
בדצמבר 2017, איאן צ'ן וג'ובאן ארמנד לוהקו לתפקידים יוג'ין צ'וי ופדרו פנייה, בהתאמה, שני ילדי אומנה בבית האומנה שבילי מועבר אליו.
ב-21 בדצמבר 2017 פיית' הרמן לוהקה לתפקיד דרלה דאדלי.
צילומי הסרט החלו בטורונטו, קנדה ב-29 בינואר 2018 בשם "פרנקלין".
מרבית הצילומים נערכו באולפני פיינווד טורונטו ונמשכו עד מאי 2018. הצילומים הושלמו ב-13 במאי 2018.
הקדימון הראשון פורסם ביולי 2018, לקראת כנס קומיק-קון שהתקיים בסן דייגו, קליפורניה.
פיתוח סרט המשך החל זמן קצר לאחר יציאת הסרט, עם זאת העבודה על ההפקה נדחתה בעקבות התפרצות נגיף הקורונה בארצות הברית.
באוגוסט 2020, במהלך אירוע המעריצים DC FanDome, נודע שהסרט ייקרא "שהאזאם!
2: זעם האלים" (Shazam: Fury of the Gods) וייצא לאקרנים ב-4 בנובמבר 2022. עם זאת, ב-20 באפריל 2020 הוכרז במסגרת התגובה למגפת הקורונה על דחיית יציאת הסרט ל-4 בנובמבר 2022. באוקטובר 2020, יציאת הסרט נדחתה למועד מאוחר יותר: 2 ביוני 2023.
שדרת שליטי רוסיה היא שדרת פסלים הממוקמת במוסקבה.
השדרה מורכב מסט של עמודים זהים שעליהן מותקנים פסלי חזה של כל שליטי רוסיה, החל מהנסיך רוריק.
המרחב בו שוכנות הפסלים הוא כיכר קטנה, בתוך שטח הבית בשדרת פטרובריגסקי 4, כיכר ליד אחוזת טורגנוב-בוטקין.
פתיחת השדרה התקיימה ב-26 במאי 2017. בטקס נכחו שר התרבות של הפדרציה הרוסית ויו"ר האגודה ההיסטורית הצבאית הרוסית ולדימיר מדינסקי ושרת החינוך והמדע של הפדרציה הרוסית אולגה וסילייבה.
פסלי מנהיגי ברית המועצות נפתחו ב-22 בספטמבר 2017 ופסל חזה של נשיא הפדרציה הרוסית הראשון נפתח ב-23 באפריל 2018.
הפסלים נעשו על ידי זוראב צרטלי.
שְׁה גֶ'נְגְלִי (בכתב סיני מסורתי: 石正麗 בכתב סיני מפושט: 石正丽; 26 במאי 1964, חנאן, סין) היא וירולוגית סינית.
שה, הידועה כיום כ"אשת העטלף הסינית" ("Bat woman"), חוקרת נגיפי SARSr-CoV שמקורם בעטלפים.
היא מנהלת המרכז למחלות מידבקות במכון ווהאן לווירולוגיה.
בשנת 2020 הופיעה ברשימה השנתית טיים 100.
לשה תואר ראשון בביולוגיה של התורשה מאוניברסיטת ווהאן (1987), תואר שני בווירולוגיה (1990) ודוקטורט מאוניברסיטת מונפליה 2 , מונפלייה, צרפת.
שה פרסמה או הייתה שותפה ל-130 מאמרים, כולם בנושאים של פתוגנים ויראליים.
אבירת מסדר הדקלים של האקדמאים (2016)
עמיתת החברה האמריקאית למיקרוביולוגיה (2019)
שהד עבוד היא כדורסלנית ישראלית, המשחקת בעמדת הקלעית בקבוצת הנשים של מכבי כרמיאל בית הכרם ושחקנית נבחרת ישראל בכדורסל נשים.
עבוד נולדה וגדלה בנצרת לזוג הורים שחקנים ומאמני כדורסל.
כילדה היא החלה לשחק כדורסל במכבי נצרת המקומית.
בכיתה ח' עברה לשחק במחלקת הנערות של הפועל עמק יזרעאל.
אחיה של עבוד, מונעם עבוד, משחק בקבוצת הכדורסל של מכבי חיפה.
אחרי שסיימה כיתה י"ב יצאה עבוד ללמוד ולשחק במכללת ג'קסונוויל שם שיחקה במשך שנתיים.
בשנתה האחרונה במכללה, כשחקנית חמישייה, קלעה 7.7 נקודות בממוצע למשחק.
לאחר מכן עברה למכללת נורת'ווסטרן סטייט (דיוויז'ן 1) שם שיחקה שנתיים נוספות.
בעונה האחרונה שלה קלעה בממוצע 8.4 נקודות וקלטה 3.2 ריבאונדים.
עונת 2017/18 בקבוצת הפועל פתח תקווה הייתה עונתה הראשונה של עבוד בליגת העל.
עבוד המשיכה בקבוצה לעונה נוספת אשר בשימשה כקפטנית הקבוצה.
עבוד קלעה בממוצע 12.2 נקודות למשחק (שנייה מבין הישראליות) והיא נבחרה לישראלית המצטיינת של העונה ולחמישיית העונה במשאל מאמני הליגה.
עקב משבר הקורונה הופסקה הליגה.
לקראת עונת 2020/21 חתמה שהד במכבי חיפה.
בעונת 2022/23 חתמה עבוד במכבי עירוני רמת גן.
בעונת 2023/24 עברה לשחק בלסטר ריידרס מליגת הכדורסל הבריטית לנשים.
בעונת 2025/26 שבה עבוד לשחק בישראל במכבי כרמיאל בית הכרם.
עבוד שיחקה בכל נבחרות ישראל הצעירות.
ב־2010 וב־2011 השתתפה עם הנבחרת בטורנירי אליפות אירופה דרג ב' עד גיל 16 שנערכו במקדוניה וברומניה.
כקפטנית בטורניר ברומניה קלעה 7.3 נקודות ולקחה 3.6 ריבואנדים למשחק.
ב־2012 השתתפה עם הנבחרת בטורניר אליפות אירופה דרג ב' עד גיל 18 שנערך במקדוניה.
בטורניר קלעה 5 נקודות ולקחה 4.4 ריבואנדים למשחק.
ב־2013 השתתפה עם הנבחרת בטורניר אליפות אירופה דרג ב' עד גיל 18 שנערך בהונגריה.
בטורניר קלעה 9.4 נקודות ולקחה 2.4 ריבואנדים למשחק.
ב־2014 השתתפה עם הנבחרת בטורניר אליפות אירופה דרג ב' עד גיל 20 שנערך בבולגריה.
החל משנת 2019 עבוד היא חלק מסגל נבחרת ישראל בכדורסל נשים.
עבוד היא בעלת תואר ראשון בביולוגיה ומדעי הרפואה, תואר ראשון בפיזיולוגיה ואנטומיה של הספורט, ותואר שני בשיקום לב ריאה, ואירועים מוחיים.
שנג שה-צאי (בסינית: 盛世才'; בפין-יין: Shèng Shìcái; בווייד-גיילס : Sheng Shih-ts'ai;) היה מצביא סיני ששלט במחוז שינג'יאנג בשנים 1933 עד 1944. עלייתו של שנג לשלטון החלה עם הפיכה ב -1933 כאשר מונה לדאבן או המושל הצבאי של שינג'יאנג.
שלטונו בשינג'יאנג מתאפיין בשיתוף פעולה הדוק עם ברית המועצות, ואפשור לסובייטים סחר במונופול וניצול משאבים, מה שהפך למעשה את רוב שינג'יאנג למדינת בובות סובייטית.
התקופה הסובייטית הסתיימה בשנת 1942, אז פנה שנג לממשלה הסינית הלאומנית, אך עדיין שמר על כוח רב על המחוז.
הוא פוטר מתפקידו בשנת 1944 ומונה לשר החקלאות והייעור.
איבה גוברת נגדו הביאה את הממשלה לפטר אותו שוב ולמנות לתפקיד צבאי.
בתום מלחמת האזרחים הסינית נמלט שנג מיבשת סין לטייוואן עם שאר הקוומינטנג.
שנג היה סיני מבני ההאן יליד מנצ'וריה, שהתחנך בטוקיו, יפן, שם למד כלכלה פוליטית ובהמשך למד באקדמיה הצבאית הקיסרית היפנית.
לאחר שהפך למרקסיסט בצעירותו, השתתף שה בתנועת "הרביעי במאי" האנטי אימפראיליסטית בשנת 1919. הוא השתתף במשלחת הצפונית, מערכה צבאית של הקומינטאנג נגד ממשלת בייאנג.
בחורף 1929 נקרא לשירותו של מושל שינג'יאנג ג'ין שורן, שם שימש כראש המטה של צבא הגבול ומדריך ראשי במכללה הצבאית המחוזית.
עם המשך מרד קומול, הופל ג'ין בהפיכה ב -12 באפריל 1933 ושנג מונה למושל הצבאי של שינג'יאנג.
מאז הוא ניהל מאבק כוחות נגד יריביו, מהם מא ז'ונגיינג וז'אנג פייאיאן בולטים ביותר.
הראשונים שהורחקו היו מנהיגי ההפיכה ועל ידם מינו את המושל האזרחי ליו ונלונג עד ספטמבר 1933. מא וז'אנג הובסו צבאית ביוני 1934 בעזרת ברית המועצות, שאותה הזמין שנג להתערב בעימות, ובתמורה הכפיף את עצמו לסובייטים.
כשליט שינג'יאנג, יישם שנג את מדיניותו בהשראת הסובייטים באמצעות תוכניתו המדינית של "שש המדיניות הנהדרות", שאומצה בדצמבר 1934. שלטונו אופיין על ידי מדיניות הלאום שלו שקידמה שוויון לאומי ודתי וזהותם של לאומים שונים של שינג'יאנג.
המחוז ראה תהליך של מודרניזציה, אך גם הכפפת האינטרסים הכלכליים לטובת ברית המועצות.
לסובייטים היה מונופול על סחר בשינג'יאנג ואף ניצלו את המשאבים הטבעיים והשמן הנדירים שלה.
בשנת 1937, במקביל לטיהור הגדול הסובייטי, ניהל שנג טיהור בכוחות עצמו, הוציא להורג, עונה למוות וכלא 100,000 איש, שרובם היו מבני האויגור.
כאשר הסובייטים הוסחו עקב מלחמתם עם גרמניה, פנה שנג לממשלת סין ביולי 1942 וגירש את אנשי הצבא והצוותים הטכניים הסובייטים.
עם זאת, הוא עדיין שמר על כוח בשינג'יאנג.
בינתיים, הסובייטים הצליחו להחזיק מעמד נגד הגרמנים והיפנים פתחו במתקפה נרחבת נגד הסינים, מה שהביא את שנג לנסות להחליף צד שוב על ידי עצירת פקידי קומינטאנג והפעלת התערבות סובייטית בפעם השנייה בשנת 1944. הסובייטים התעלמו מהבקשה, וממשלת סין פיטרה אותו מתפקידו ומינו אותו כשר החקלאות והייעור באוגוסט 1944.
שנג כיהן כשר עד יולי 1945, ובהמשך עבד כיועץ של הו זונגנאן וכיהן בתפקיד צבאי.
הוא הצטרף לשאר הקומינטאנג בטייוואן לאחר התבוסה במלחמת האזרחים הסינית בשנת 1949. בטייוואן חי בנוחות לאחר פרישתו ונפטר בטאיפיי בשנת 1970.
2: זעם האלים הוא סרט גיבורי-על אמריקאי, המבוסס על דמותו של שהאזאם מבית DC קומיקס.
הסרט מהווה המשך לסרט "שהאזאם" משנת 2019, והוא הארבע עשרה בסרטי היקום הקולנועי של DC.
הסרט בוים על ידי הבמאי דייוויד פ.
סנדברג, עם תסריט מאת הנרי גיידן וכריס מורגן, ומככבים בו זאקרי לוי ואשר אנג'ל, לצדם של ג'ק דילן גרייזר, אדם ברודי, פיית' הרמן, גרייס פולטון, איאן צ'אן, יובאן ארמנד, רייצ'ל זגלר, קופר אנדרוז, לוסי לו והלן מירן.
הסרט עלה לאקרנים ב-16 במרץ 2023, תחת הפצתם של אולפני האחים וורנר.
אחרי כליאתו של ד"ר סיבאנה, ילדי האומנה ממשיכים להתגורר ביחד בלי לספר להורי האומנה שהם גיבורי על.
בילי באטסון לא מוצא את המקום שלו, עדיין מפחד להינטש, ועדיין לגמרי בעניין של וונדר וומן.
הגיבורים ממשיכים לנסות ולהציל את פילדלפיה מצרות, אבל בשל הצלחתם החלקית זוכים לכינוי בתקשורת – "הפילדלפיה פיאסקוס".
בנות אטלס מתגוררות בעולמן נטול הקסם בשל המכשף.
הספרה (השולטת בכוח היסודות) וקליפסו (השולטת בכוח המחשבה) מצליחות לפרוץ למוזיאון האקרופוליס בכדור הארץ ולשדוד משם את המטה ששבר בילי בזמן הקרב מול סיבאנה.
הן כולאות את המכשף, ובכוח המחשבה שלה קליפסו מכריחה אותו לומר "שהאזאם" – ובכך לשחזר את המטה – שהיה בעבר שייך לאטלס ושמסוגל לשאוב כוחות מאלים ולהעניק אותם לאחרים.
המכשף בשארית כוחותיו מבצע קסם כדי להבין איך זה קרה – והקסם מצביע על בילי באטסון כאחראי, המכשף מתאכזב מהבחירה שלו בבילי.
בריונים ממשיכים להציק לפרדי בבית הספר, הפעם בגלל אן, נערה חדשה ויפה שמחבבת אותו ומקדישה לו תשומת לב.
כשפרדי ואן נפגשים אחרי הלימודים על גג בית הספר, ופרדי מנסה להרשים את אן ולהכיר לה את ה"חבר שלו" קפטן "כוח על" – מסתבר שאן היא בתו השלישית של אטלס, אנתיאה, השולטת בכוח הציר.
הכוח של פרדי נלקח ממנו על ידי המטה.
כשבילי והאחרים באים להציל אותו, הספרה ואחיותיה חוטפות את פרדי, טסות משם איתו על גג בית הספר, והספרה סוגרת את פילדלפיה במחסום לא עביר.
בילי ושאר גיבורי העל מתכנסים ב"צוק הנצח" ושם בילי מציע ליזום פגישה עם בנות אטלס, לחטוף את אחת מהן ואז לנסות לשחרר באמצעותה את פרדי ואת העיר.
פרדי נכלא עם המכשף, שמסביר לו שאין דרך לברוח מהכלא של בנות אטלס.
בנות אטלס חוקרות את פרדי, שמגלה יכולת עמידות כלפי הקסם של קליפסו ומסרב להסגיר את זהויות חבריו.
פרדי והמכשף נכלאים בבור עליו שומר לאדון הדרקון שמחדיר אימה בלב אנשים.
אנתיאה מבריחה אותם, ומספרת להם איך לצאת מהמבוך בו הם כלואים.
הספרה נפגשת עם בילי, היא מזלזלת בו ומתרעמת על כך שהכוחות של אבא שלה התגלגלו בשכמותו.
הוא אומר לה שהיא לא לקחה בחשבון את האחים שלו – שאז מופיעים בדמות גיבורי על.
היא אומרת לו שלא לקח בחשבון את אחיותיה.
במהלך הקרב, הכוחות נלקחים גם מפדרו.
בילי, דרלה ומרי מצליחים בסוף ללכוד את הספרה וכולאים אותה בצוק הנצח – אבל מסתבר שהכול היה מתוכנן והספרה רצתה להילכד בכדי להגיע לצוק הנצח שם נמצא "זרע החיים" – תפוח עץ שיכול להחזיר את הקסם לממלכה שלהן.
היא גונבת את התפוח וחוזרת לממלכה שלה.
פרדי והמכשף עומדים לצאת מהמבוך כשהם רואים את הספרה נכנסת עם התפוח – והמכשף אומר שאסור לתת לה לשתול אותו.
פרדי מנסה להתגנב כדי לגנוב את התפוח בזמן שבנות אטלס מתווכחות איפה לשתול אותו – האם בממלכה שלהן ע"מ שתשתקם (אנתיאה) או בעולם בני האדם, כנקמה (קליפסו) – אבל רגע לפני שהוא מצליח הוא מתגלה.
בילי והאחרים מגלים בדיוק אז את הדלת שמחברת בין העולמות ומצילים אותו.
קליפסו מצליחה לקחת את התפוח ולברוח עם המטה רכובה על גב הדרקון, לכדור הארץ.
הילדים (רובם עדיין בחליפות גיבורי על) מגיעים ומספרים להורי האומנה שלהם את האמת על עצמם וכולם בורחים מהבית למגרש מכוניות נטוש רגע לפני שהדרקון מחריב את הבית.
בקרב שמתחולל נלקחים הכוחות גם משאר גיבורי העל למעט מבילי באטסון.
קליפסו שהצליחה לפגוע קשה בהספרה, מצליחה לקחת את הכוחות מאנתיאה.
בילי מאוכזב מעצמו ובטוח שגם המכשף מאוכזב מהבחירה בו כגיבור על אבל המכשף אומר לו שהבחירה הייתה נכונה.
בילי חוזר להיות נער בשביל אם האומנה שלו ולאחר חיבוק ממנה – יוצא להילחם בקליפסו.
קליפסו שותלת את התפוח המוזהב באדמת האצטדיון, העץ צומח ומתוכו בוקעות שלל מפלצות מיתולוגיות – הרפיות, קיקלופים, מנטיקורים ועוד.
ילדי האומנה מחוסרי הכוחות, המכשף, והורי האומנה יוצאים לעזרת התושבים בזמן שהמפלצות משתוללות ברחבי הכיפה.
בעזרת סטיב – העט המכושף – והמכשף הם מבינים שיצורי המיתולוגיה פוחדים מהיצורים הכי אימתניים – חדי קרן.
הם מצליחים לאתר כאלו במערה ודרלה מצליחה לרתום אותם לעזרתם בעזרת סוכריות סקיטלס.
בילי מבין שהמטה אוגר אנרגיית כשפים וכוחות (בדומה לסוללה) ומבין איך לנצח את קליפסו, והוא מבקש את עזרת הספרה הגוססת.
היא מצמצמת את הכיפה כך שתכלול רק את בילי, הדרקון וקליפסו.
בקרב שמתחולל, הכיפה והמטה מושמדים, עץ החיים נהרס, הדרקון נהרג, גם קליפסו, וגם בילי באטסון.
קוברים אותו בצער בארץ המשתקמת של אנתיאה, והמכשף נמצא שם עם המטה מחוסר הכוחות (שכן אין אלים שיפעילו אותו), כשוונדר וומן, מגיעה ומפעילה את המטה – ובילי חוזר לחיים.
שאר ילדי האומנה מקבלים את כוחותיהם בחזרה.
בילי מנסה "להתחיל" עם וונדר וומן שמתעלמת ממנו באלגנטיות, ואומרת לו להמשיך "להציל את העולם".
בסצנה האחרונה בסרט, לבית שהולך ונבנה מחדש של הורי האומנה ובו יושבים כולם לארוחת ערב (בה משתתפת גם אנתיאה שהחליטה בזמן שיקום ארצה לעבור לכדור הארץ להיות עם פרדי) מגיע המכשף לקחת את המטה הטעון, ומעניק לבילי את שם גיבור העל שלו – "שהאזאם".
בסצנה הראשונה שבאמצע הכתוביות מגיעים שני סוכנים ("יחידת המתאבדים", "פיסמייקר") מטעם אמנדה וולר לגייס את שהאזאם לחברת הצדק.
הוא מסכים, עד שמבין שהדמיון בשם לליגת הצדק יכול לבלבל.
הוא מחפש שמות נרדפים, ומתלהב מהשם "הנוקמים".
בסצנה השנייה שבסוף הכתוביות, רואים את ד"ר סיוואנה מדבר עדיין עם הזחל (מיסטר מיינד) שמבטיח לשחרר אותו, לאחר שיסיים משהו קטן אחרון ומסתלק משם.
זאקרי לוי – שהאזאם, אלופו של הקוסם והאלטר-אגו של בילי, שעם אמירת שמו, מקבל את חוכמתו של שלמה המלך, את עוצמתו של הרקולס, את הסיבולת של אטלס, את כוחו של זאוס, את האומץ של אכילס ואת מהירותו של מרקוריוס.
אשר אנג'ל – בילי בטסון, יתום מתבגר ובעייתי שנבחר להיות אלופו של הקוסם שהאזאם.
ג'ק דילן גרייזר – פרדריק "פרדי" פרימן, אחיו לבית האומנה של בילי הסובל מנכות פיזית ומעריץ ענקי של גיבורי-על.
אדם ברודי מגלם את דמותו הבוגרת של פרדי כגיבור-על.
פיית' הרמן – דרלה דאדלי, אחותו הצעירה וטובת הלב של בילי.
מייגן גוד מגלמת את דמותה הבוגרת של דרלה כגיבורת-העל "ליידי שהאזאם".
גרייס פולטון – מרי ברומפילד, אחותו הגדולה של בילי לבית האומנה, שמעוניינת להתקדם מבחינה אקדמית.
פולטון מגלמת גם את דמותה הבוגרת של מרי כגיבורת-על.
איאן צ'ן – יוג'ין צ'וי, אחיו הצעיר של בילי לבית האומנה, שחקן וטכנאי אובססיבי.
רוס באטלר מגלם את דמותו הבוגרת של יוג'ין כגיבור-על.
יובאן ארמנד – פדרו פנייה, אחיו הבכור של בילי לבית האומנה, ונער ביישן ורגיש שמתקשה להיפתח.
קוטרונה מגלם את דמותו הבוגרת של פדרו כגיבור-על.
רייצ'ל זגלר – אנתיאה, בתו של אטלס ואחותה של הספרה.
לוסי לו – קליפסו, בתו של אטלס ואחותה של הספרה.
הלן מירן – הספרה, בתו של אטלס והאנטגוניסטית הראשית של הסרט.
קופר אנדרוז – ויקטור, אביו המאמץ של בילי ושאר אחיו.
מרתה מילאנס – רוזה, אימו המאמצת של בילי ושאר אחיו.
קורטונה – גיבור העל פדרו.
כמו כן, גל גדות מופיעה בסרט בתור וונדר וומן בהופעת אורח.
פיתוחו של סרט המשך לסרט "שהאזאם" החל זמן קצר לאחר עלייתו של הסרט לאקרנים באפריל 2019, כשהוכרז על שובם של התסריטאי הנרי גיידן, הבמאי דייוויד פ.
סנדברג והמפיק פיטר ספרן לפיתוח והפקת סרט ההמשך.
עד אז, מישל בורת חתמה על חוזה לגילום דמותה של ליידי שהאזאם לסרט המשך אחד לפחות.
ביוני, זאקרי לוי אישר את השתתפותו וחשף שכתיבת התסריט החלה והצילומים עתידים להתחיל באמצע שנת 2020. בדצמבר, אולפני האחים וורנר חשפו שסרט ההמשך יעלה לאקרנים ב-1 באפריל 2022, ואישרו את מעורבותם של סנדברג, לוי וגיידן, ושחלק גדול מאנשי צוות ההפקה של הסרט הראשון עתיד לחזור גם כן.
באפריל 2020, נודע על החלטתם של אולפני האחים וורנר לדחות את תאריך עליית הסרט לאקרנים ל-4 בנובמבר 2022 בעקבות התפרצות מגפת הקורונה בארצות הברית.
במהלך הכנס, אף נחשף כי שם הסרט יהיה "Shazam!
Fury of the Gods" (בתרגום חופשי: "שהאזאם: זעם האלים").
בינואר 2021, גוד חשפה שצילומי הסרט עתידים להתחיל במאי 2021. בפברואר, נחשף ליהוקה של רייצ'ל זגלר ל"תפקיד מפתח" שטרם פורסם, ונחשף שהתסריטאי כריס מורגן יהיה שותף לכתיבת התסריט והיוצר ג'ף ג'ונס ישמש כמפיק-שותף.
במרץ 2021, נודע על ליהוקה של הלן מירן לתפקיד האנטגוניסטית הראשית של הסרט, הספרה, שנוצרה במיוחד עבור הסרט, ונחשף שזגלר תגלם את אחותה.
באפריל 2021, דווח על ליהוקה לגילום אחותה הנוספת של הספרה.
צילומי הסרט החלו באטלנטה, ג'ורג'יה, ב-27 במאי 2021. במקור, הצילומים התעתדו להתחיל באמצע שנת 2020, אך נדחו בעקבות התפרצות מגפת הקורונה.
הסרט עלה לאקרנים בארצות הברית ב-17 במרץ 2023, תחת הפצתם של אולפני האחים וורנר.
במקור, הסרט התעתד לעלות לאקרנים ב-1 באפריל 2022, לפני שנדחה ל-4 בנובמבר 2022, ומאוחר יותר, נדחה שוב ל-2 ביוני 2023, בעקבות התפרצות מגפת הקורונה.
הצצה ראשונה לסרט נחשפה במהלך כנס DC FanDome באוקטובר 2021. ב-10 במרץ 2022 הסרט נדחה שוב ל-16 בדצמבר 2022.
פרסתאריך הטקסקטגוריהמועמד/יםתוצאהמקורפרס פטל הזהב9 במרץ 2024הסרט הגרוע ביותר"שהאזאם!
2: זעם האלים"השחקנית הגרועה ביותרהלן מירןשחקנית המשנה הגרועה ביותרלוסי לוהתסריט הגרוע ביותרהנרי גיידן וכריס מורגן
שהאדי רייט ג'וזף היא שחקנית אמריקאית.
ג'וזף נולדה ברוקלין, ניו יורק.
תפקיד המשחק הראשון שלה היה כשלוהקה לתפקידה של נלה הצעירה במחזמר "מלך האריות" בברודוויי כשהייתה בת תשע.
היא השתתפה בספיישל הטלוויזיוני "היירספריי לייב!" בתור אינס שטאבס.
בשנת 2019 היא דיבבה את נלה הצעירה בסרט הלייב אקשן של "מלך האריות".
באותה השנה כיכבה ג'וזף בסרט האימה "אנחנו" שבוים על ידי ג'ורדן פיל; היא זכתה לשבחים עבור תפקידה ואף הייתה מועמדת לפרס סאטורן.
בשנת 2021 החלה לככב בסדרת האימה האנתולוגית "הם" (אנ') של שירות הסטרימינג פריים וידאו מבית אמזון.
+שנהסרטתפקידהערות2019אנחנוזורה וילסון / אומברהמלך האריותנלה הצעירהדיבוב
+שנהסדרהתפקידהערות2016היירספריי לייב!אינס שטאבס הצעירהספיישל טלוויזיוני של NBC2021, 2024הם (אנ')רובי לי אמורי11 פרקים
שְׁה-יֵן (בסינית: 十堰; בפין-יין: Shíyàn; מילולית: "עשרת הסכרים") היא נציבות עירונית במחוז חוביי שבמרכז הרפובליקה העממית של סין.
בשנת 2007 נבחרה העיר לעשר הערים המובילות בסין על ידי דו"ח "Chinese Cities Brand Value Report", אשר פורסם בפסגת פורום הערים הסיניות בבייג'ינג.
על פי מפקד האוכלוסין משנת 2020, אוכלוסיית הנציבות העירונית מנתה כ-3.209 מיליון תושבים, מתוכם כ-1.43 מיליון בשלושת הרבעים.
במהלך שנות השישים, מאו דזה-דונג ופקידים אחרים בממשל, מחשש לטלטלה ופלישה, ביקשו להקים תעשייה במקומות מרוחקים יותר.
שה-ין, שנמצאת בצפון-מערב חוביי שהיה ידוע אז בעוניו, הייתה אז כפר קטן המונה כמה מאות משקי בית בלבד.
בשנת 1967 נשלחו לראשונה צוותי עובדים ומהנדסים לשה-ין במטרה לסקור אתרים למפעלי רכב ומפעלים במסגרת תוכנית בניית החזית השלישית.
בהוראת מאו בשנת 1969, ייצור המשאיות בשה-ין החל.
כ־25,000 עובדי בניין נשלחו לשה-ין במהלך תקופה זו כדי לצייד את העיר בתשתית הדרושה לפרויקט כזה.
בעשורים שלאחר מכן חוותה העיר צמיחה כלכלית מואצת עקב מתקנים אלה, שהעסיקו כמעט 200,000 עובדים.
עם זאת, בתחילת שנות ה-90 עקפו את שה-ין יותר ויותר מיזמי רכב חדשים, שמוקמו בערים גדולות יותר ועם קישורי תחבורה טובים יותר.
בשנת 2003, דונגפנג מוטורס העבירה את מפעל רכבי הנוסעים הראשי שלה לווהאן, וכתוצאה מכך הייתה ירידה באוכלוסייה בשה-ין.
החל משנת 2019 פועל קו רכבת מהירה המתוכנת לפעליות של 350 עד קמ"ש לווהאן.
הנציבות העירונית שה-ין משתרעת על פני 23,708 קמ"ר בצפון-מערב מחוז חוביי והיא הנציבות הצפונית ביותר במחוז.
היא גובלת בנציבות העירונית שְׂיָאנְגְיָאנְג וברובע המיוער שֶׁנּוֹנְגְגְ'יָה מדרום-מזרח ובמחוזות חנאן, שאאנשי וצ'ונגצ'ינג מצפון-מזרח, מצפון-מערב ומדרום-מערב בהתאמה.
העיר מרוחקת כ-400 ק"מ צפון-מערבית לבירת המחוז ווהאן.
הרי ווּדָאנְג עוברים בכיוון מזרח-מערב דרך שה-ין, עליהם נמצא אחד ממרכזים החשובים ביותר לאמונה הדאואיסטית.
האזורים מסביב מכילים כ-200 מקדשים, אנדרטאות, מנזרים ואתרים נוספים המקודשים לדאואיזם.
הנציבות העירונית שה-ין מחולקת לשלושה רבעים, ארבע נפות ונפה עירונית אחת:
מיאן מוחמד שהבז שריף (בפנג'אבי ואורדו: میاں محمد شہباز شریف; נולד ב-23 בספטמבר 1951) הוא פוליטיקאי פקיסטני המכהן כראש הממשלה ה-23 של פקיסטן, החל ממרץ 2024. הוא הנשיא הנוכחי של מפלגת .
הוא כיהן כמושל פנג'אב שלוש פעמים, זמן רב יותר מכל מושל אחר.
הוא בן לשושלת שריף העשירה, שצברה מיליונים על ידי ייצור פלדה.
אחיו, נוואז שריף, היה ראש ממשלה שלוש פעמים בין השנים 1990–2017.
אביו, מוחמד שריף, היה איש עסקים ותעשיין מהמעמד הבינוני-גבוה, שמשפחתו היגרה מ בקשמיר למטרות עסקים, ולאחר זמן מה התיישבה בכפר ג'טי אומרה במחוז אמריטסר בפנג'אב בתחילת המאה העשרים.
בעקבות חלוקת הודו ב-1947, הוריו היגרו מאמריטסר ללאהור, שם גדל.
שהבז קיבל תואר ראשון באמנות מאוניברסיטה בלאהור.
שהבז שריף עבד בתחילה בעסק התעשייתי המשפחתי, ומשנת 1988 החל לעסוק בפוליטיקה.
שהבז נבחר בשנת 1988 לאספה המחוזית של פנג'אב, ובשנת 1990 לאספה הלאומית של פקיסטן.
הוא נבחר שוב לאספת פנג'אב ב-1993 ומונה למנהיג האופוזיציה.
בשנת 1997 נבחר למושל פנג'אב.
לאחר , בה אחיו הופל מהשלטון, שהבז ומשפחתו יצאו מפקיסטן ושהו מספר שנים בערב הסעודית.
בשנת 2007 שב שהבז לפקיסטן, וב-2008 הוא מונה לכהונה שנייה כמושל פנג'אב לאחר ניצחון מפלגתו במחוז פנג'אב בבחירות הכלליות בפקיסטן באותה שנה.
בשנת 2013 נבחר למושל פנג'אב בפעם השלישית, וכיהן בתפקיד זה עד לתבוסת מפלגתו בבחירות הכלליות בפקיסטן ב-2018. שהבז שמר על מערכת יחסים ידידותית עם הצבא והיה פופולרי במחוז פנג'אב, שהוא מחוז חשוב מבחינה פוליטית והמאוכלס ביותר בפקיסטן.
שהבז היה מועמד לנשיא הליגה המוסלמית הפקיסטנית לאחר שאחיו נוואז שריף נפסל מלכהן בתפקיד.
הוא היה מועמד לראש האופוזיציה לאחר הבחירות ב-2018. במאי 2021, במהלך מבצע שומר החומות, כינה שהבז שריף את ראש ממשלת ישראל בנימין נתניהו "אדולף היטלר החדש", וטען שכתוצאה מתקיפות צה"ל האזרחים הפלסטינים "נמצאים באותו המקום שבו היו בעבר נשים, ילדים וקשישים יהודים".
בשנת 2017 נחשף במסמכי פנמה כי אחיו נוואז שריף היה מעורב במספר פרשיות שחיתות בעסקי ייצור פלדה.
הוא נשפט והורשע בשנת 2018 ונדון ל-10 שנות מאסר ולקנס של 10.5 מיליון דולר.
בדצמבר 2019 הוקפאו 23 נכסים השייכים לשהבז ולבנו חמזה שריף, והם הואשמו בהלבנת הון על ידי הלשכה הלאומית לאחריותיות, שמטרתה העיקרית היא ביעור השחיתות בפקיסטן.
בספטמבר 2020 הוא נעצר עד תום ההליכים באשמת הלבנת הון.
באפריל 2021 הוא שוחרר בערבות על ידי בית המשפט העליון של לאהור.
ב-11 באפריל 2022 נבחר שהבז לתפקיד ראש הממשלה, לאחר שעימראן ח'אן הודח בהצבעת אי-אמון.
בתעמולת הבחירות טען שהבז שיש להחליף את ח'אן בגלל ניהול כלכלי כושל וממשל לקוי.
לאחר מינויו, הכריז על העלאת שכרם של עובדי מדינה והעלאת שכר המינימום.
התפטר באוגוסט 2023 ואנואר אל-חאק כאכר שימש כממלא מקום ראש הממשלה.
לאחר הבחירות הפרלמנטריות בפקיסטן בפברואר 2024, נבחר שריף מחדש לראש ממשלת פקיסטן בראשות ממשלת קואליציה.
אסכולה זו נתפסת כזרם חשוב ביותר במסגרת הרחבה של הפילוסופיה המוסלמית.
המונח בו הוא משתמש, של "אור" או "הארה", מתייחס למקור כלל הידע.
הוא ידוע בשני כינוייו הבולטים ביותר במסורת המוסלמית: شيخ الاشراق; شيخ المقتول, אדון ההארה והאדון שנקטל, האדון אשר נגדעו חייו, זאת בהתייחס לכך שהגה את האסכולה המוזכרת לעיל ולעובדה שהוצא להורג בשל بدعة, מונח המתייחס כאן לכופר.
מולא סדרא, חכם הדת המוסלמי מתקופת השושלת הספווית, תיאר את סוהרוורדי, כ"מחייה עקבות הרגליים של הקדושים הפהלווים", כלומר חכמי הקודש האיראנים.
סוהרוורדי, במסגרת חיבורו הראשי, "פילוסופיית ההארה", התייחס אל עצמו כמחייה החוכמה הפרסית המסורתית והעתיקה.